CELEX: 62019TN0538
Language: fi
Date: 2019-07-30 00:00:00
Title: asia T-538/19: Kanne 30.7.2019 — Casino, Guichard-Perrachon v. komissio

30.9.2019   
            
            
               FI
            
            
               Euroopan unionin virallinen lehti
            
            
               C 328/66
            
         
      Kanne 30.7.2019 — Casino, Guichard-Perrachon v. komissio
      (asia T-538/19)
      (2019/C 328/74)
      Oikeudenkäyntikieli: ranska
      
         Asianosaiset
      
      
         Kantaja: Casino, Guichard-Perrachon (Saint-Étienne, Ranska) (edustajat: asianajajat I. Simic, G. Aubron, O. de Juvigny ja T. Reymond)
      
         Vastaaja: Euroopan komissio
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  toteamaan, että asetuksen N:o 1/2003 20 artiklaa ei SEUT 277 artiklan nojalla voida soveltaa tässä asiassa, ja näin ollen kumoamaan 13.5.2019 tehdyn Euroopan komission päätöksen C(2019)3761;
               
            
                  —
               
               
                  kumoamaan 13.5.2019 tehdyn Euroopan komission päätöksen C(2019) 3761 SEUT 263 artiklan nojalla;
               
            
                  —
               
               
                  velvoittamaan komission korvaamaan oikeudenkäyntikulut.
               
            
         Perusteet ja pääasialliset perustelut
      
      Kantaja vetoaa kanteensa tueksi kolmeen kanneperusteeseen.
      
                  1.
               
               
                  Ensimmäinen kanneperuste, joka koskee sitä, että riidanalainen päätös on lainvastainen, koska se on tehty yksinomaan sellaisten asiakirjojen perusteella, jotka on saatu sellaisen aikaisemmin suoritetun tarkastuksen yhteydessä, joka puolestaan on perustunut lainvastaiseen päätökseen.
               
            
                  2.
               
               
                  Toinen kanneperuste, joka koskee sitä, että riidanalainen päätös on lainvastainen, koska se perustuu perustamissopimuksen 81 ja 82 artiklassa vahvistettujen kilpailusääntöjen täytäntöönpanosta 16.12.2002 annetun neuvoston asetuksen N:o 1/2003 (ETA:n kannalta merkityksellinen teksti) (EUVL 2003, L 1, s. 1) 20 artiklaan, joka on itsessään lainvastainen säännös ja jota ei näin ollen voida soveltaa nyt käsiteltävään asiaan SEUT 277 artiklan nojalla. Kyseinen säännös loukkaa nimittäin tehokkaita oikeussuojakeinoja koskevaa perusoikeutta, koska siinä ei mahdollisteta sitä, että komission tarkastuspäätöksen vastaanottavat yritykset voisivat käyttää tehokkaita oikeussuojakeinoja riitauttaakseen tarkastuksen kulun.
               
            
                  3.
               
               
                  Kolmas kanneperuste, joka koskee kotirauhan suojaa koskevan perusoikeuden loukkaamista, koska riidanalaisen päätöksen voimassaoloa ei ole rajoitettu ja sen soveltamisala on sekä epätäsmällinen että suhteeton.